NOTAT

Dato: 11. april 2014

Kontor: Ejendomsdata

Sagsnr.: 2012-3715

Sagsbehandler: THJ

Referat af møde i styregruppen for Adresseprogrammet, onsdag den 2. april 2014 kl. 14.15 – 16.15 i Ministeriet for By, Bolig og Landdistrikter

**Til stede**

*Institution Navn Titel*

Ministeriet for By, Bolig og Landd. Søren Rude, formand (SRU) Kontorchef

Ministeriet for By, Bolig og Landd. Morten Lind (MLI) Chefkonsulent

Digitaliseringsstyrelsen Jens Krieger Røyen (JRO) Kontorchef

Geodatastyrelsen Morten Nordahl Møller(MNM) Områdechef

Erhvervsstyrelsen Dan Lings (DL) Projektleder

CPR-/Økonomi- og Indenrigsmin. Carsten Grage (CG) Kontorchef

SKAT Susanne Thorhauge (ST) Kontorchef

KL Anni Kær Pedersen (AKP) Chefkonsulent

(Deltog som suppleant for Eske Groes)

**I øvrigt deltog**

Ministeriet for By, Bolig og Landd. Tanja Haagh Jensen (THJ) Fuldmægtig

Geodatastyrelsen Jens Hollænder (JH) Chefkonsulent

Ministeriet for By, Bolig og Landd. Peter Lindbo Larsen (PLL) Chefkonsulent, deltog under punkt 4

Ministeriet for By, Bolig og Landd. Karen Skjelbo (KS) Specialkonsulent, deltog under punkt 6

Ministeriet for By, Bolig og Landd. Gerda Bredvig (GB) Fuldmægtig, deltog under punkt 7

**Afbud**

KL Eske Groes (ESG) Kontorchef

KL/ KOMBIT Per Smed (PSM) Chefkonsulent

Dagsorden

1. Godkendelse af dagsorden (B)
2. Referat fra sidste styregruppemøde *jf. bilag 1* (B)
3. Nyt fra Grunddatabestyrelsen (O)
4. Status for replanlægning og tværgående arkitekturafklaringer samt ny arbejdsplan *jf. bilag 2* (B)
5. Offentliggørelse af GD2 statusrapport for 2.halvår 2013 til IT-projektrådet (O)
6. Status for delprogrammets fremdrift (O)
7. Præsentation af projekt Adresseregler i GD2 *jf. bilag 3* (O)
8. Vejreferencemodellen (O)
9. Håndtering af aktuelle risici for delprogrammet *jf. bilag 4* (B)
10. Det videre arbejde

Næste møde 29. april kl. 14.15-16.15

1. Evt.

Referat

# Godkendelse af dagsorden

Dagsordenen blev godkendt med følgende tilføjelser: nyt orienteringspunkt om vejrefe­rencmodellen, nyt beslutningspunkt om forskydning af milepæl 5 med tilhørende bilag.

# Referat fra sidste styregruppemøde

DL kommenterede på punkt 8, og nævnte i den forbindelse, at det ikke er ganske retvisende, når der i referatet står: ”SKAT og ERST er desuden i tæt kontakt vedrørende deres respektive tidsplaner”*.* Det blev besluttet at kigge på emnet under punkt 8 vedr. risici.

# Nyt fra Grunddatabestyrelsen

JRO orienterede om at næste møde i grunddatabestyrelsen er 25. april. På dagsordenen forventes en drøftelse af indstillingen til valg af leverandør til datafordeleren samt de emner vedr. tværgående afklaring som behandles på nærværende møde.

# Status for replanlægning og tværgående arkitekturafklaringer samt ny arbejdsplan *jf. bilag 2* (B)

**Status for replanlægning af GD1 og GD2 *jf. Bilag B* (O)**  
SRU informerede om, at et tilsvarende punkt var blevet behandlet i GD1-styregruppen tidligere på dagen, hvor styregruppen havde tiltrådt indstillingens punkter.

SRU beskrev forløbet af replanlægningensprocessen (arbejdet vedr. ”udarbejdelse af detal­jeret tidsplan for delprogrammets implementering på datafordeleren”) siden forrige styregruppemøde. Replanlægningen blev afbrudt i fase 1, da der opstod tvivl om de grundlæggende forudsætninger for integrationer grunddataregistrene imellem, primært håndterning af hændelser/beskeder. Replanlægningen er derfor på standby. Det har været nødvendigt at gennemføre yderligere analysearbejde og prioritere de tværgående afklaringer helt frem til sommerferien. Efter sommerferien kan replanlægningen genoptages jf. afsnittet ”nye tidsplan” nedenfor.

DL spurgte til frem­rykkelsen af CVR services. JRO kommenterede, at man nu er blevet opmærksomme på at GD1 forudsætter, at der kan laves opslag i GD1 og GD2 for at give meddelelser om ejeroplysninger. Emnet skal undersøges nærmere med Datafordeler­leverandøren i maj.

Styregruppen tog orienteringen om replanlægningens status til efterretning

**Tværgående arkitekturafklaringer**  
PLL redegjorde for de 9 emner, der kræver tværgående afklaring (jf. slide 1 i den vedhæftede præsentation). For tre af emnerne ”Fælles sikkerhedskoncept, Udstilling og anvendelse af hændelser, samt Struktur og krav til metadata” udestår forsat afklarende arbejde. Mht. til Etablering af data på datafordelerenhar GST godkendt GD7 udkast til fælles kravbilag. MBBL har videresendt kravbilaget til kommentering i KOMBIT.

*Fælles sikkerhedskoncept*  
AKP bemærkede indledningsvist at, Single Sign-On er et ufravigeligt krav fra kommu­nerne. KL’s holdning er, at det er nødvendigt at se langsigtet på emnet, herunder at inddrage brugernes tidsforbrug i valg af model.  
JRO bemærkede, at omkostninger og implikationer ved modellens implementering har betydning for valget af om anbefalingen følges. Det kan være særlige årsager til at et projekt vælger ikke at følge den anbefalede model

JRO tilføjede, at scope for arbejdet er at fastlægge en fælles sikkerhedsmodel for GD1 og GD2. Der ligger ingen forpligtelser hos andre (myndigheder) til at bruge den, men det kan vise sig at give god mening.

MNN anførte, at GST støtter op om datasikkerhed, men tilføjede, at der allerede er sat processer i gang – herunder at DAGI udstillingsmodel er under udvikling – hvor sikker­heds­konceptet ikke er tænkt ind. Det vil derfor blive nødvendigt med tilbageløb ifm. nyt sik­ker­hedskoncept.

*Udstilling og anvendelse af Hændelser*  
PLL redegjorde for, at GD7 har bedt om at få mere detaljerede beskrivelser af GD1/GD2’s hændelser end oprindelig forudsat. Dette er en ny og ressourcekrævende opgave for GD1 og GD2. Hændelserne vil blive implementeret i to faser. I fase1 implementeres hæn­delser i forhold til grunddataregistre, i fase 2 implementeres i forhold til de kommunale systemer Skat og øvrige anvendere (jf. slide 6). Når alle hændelser og services er imple­menteret og integrationstest gennemført kan paralleldriften påbegyndes (jf. slide 7). Den beskrevne model forventes, at leve op til GD1 og GD2 behov. I maj måned foretages en fælles GD1/GD2/GD7 kvalitetssikring af hændelsesspecifikationer med inddragelse af den valgte leverandør på datafordeleren.

SRU tilføjede, at GD2 har en udfordring med at beskrive GD2 hændelser, da der ikke er et forudgående arbejde af samme omfang som i GD1. I GD1 har man arbejdet med såkaldte UHA skemaer, der beskriver hændelser i sammenhæng med de tværgående processer. Det er ikke sikkert at der er behov for samme detaljeringsniveau i GD2. Det er vigtigt, at der opnås enighed med GD7 om en skabelon til hændelsesbeskrivelser, som dækker deres behov. MLI bemærkede hertil, at der er mange hændelser og integration i GD2, også til eksterne systemer, men, at dataflowet i GD2 er mere lineært end i GD1.

*Struktur og krav til metadata*  
PLL redegjorde for, at modelreglerne for metadata ikke er tilstrækkelig ift. GD2’s behov for at udstille supplerende forretningsmæssige metadata, som ikke nødvendigvis skal være en del af den samlede grunddatamodel. Der arbejdes sammen med GD7 videre på en løsning.

Med ovenstående bemærkninger tiltrådte styregruppen indstillingen om at ”give kom­men­tarer til bilag B2 om ”Arkitekturmæssige afklaringer vedr. Ejendomsdata­program­met”, så evt. behov for justeringer kan indarbejdes inden grunddatabestyrelsens møde den 25. april”.

**Ny arbejdsplan**De identificerede og tilkomne nye opgaver kræver markante omprioriteringer i arbejds­planerne for GD1 og GD2. Delprogrammerne må nu prioritere opgaver mhp. at få afslut­tet fælles afklaringer og kvalitetssikring af integrationerne (services og hændelser) registrene imellem. Det betyder, at replanlægningen, dvs. udarbejdelsen af ”detaljeret tidsplan for delprogrammets implementering på datafordeleren”, først kan foretages efter sommerferien (Jf. slide 11)

SRU bemærkede, at de tværgående afklaringer også behandles på i GD7 styregruppen 9. april og i grunddatabestyrelsen den 25. april.

Med disse bemærkninger tiltrådte styregruppen de prioriteringer, som er anført under afsnittet "ny arbejdsplan" (dagsordenens bilag B).

IT-projektrådet har offentliggjort statusrapport for 2. halvår 2013. IT-projektrådet har i deres rapport givet GD1 status af ”grøn”. SRU bemærkede, at GD2 i forhold til afrap­porte­ring til IT-projektrådet bliver udfordret af at det først er efter næste statusrap­por­tering at en ændret baseline bliver besluttet som et resultat af replanlægningen.

# Offentliggørelse af GD2 statusrapport for 2.halvår 2013 til IT-projektrådet (O)

IT-projektrådet har offentliggjort statusrapport for 2. halvår 2013. IT-projektrådet har i deres rapport givet GD1 status af ”grøn”. SRU bemærkede, at GD2 i forhold til afrappor­te­ring til IT-projektrådet bliver udfordret af at det først er efter næste statusrapportering at en ændret baseline bliver besluttet som et resultat af replanlægningen.

# Status for delprogrammets fremdrift

MLI orienterede om programledelsens generelle vurdering af status i delprogrammet:

Der er god fremdrift, og vigtige milepæle nærmer sig. Der er meget, meget travlt, og det har vist sig, at enkelte opgaver må udskydes.

Ressourcesituationen er yderst kritisk og der er et ekstra ressourcetræk, som følge af de arkitekturmæssige afklaringer og den efterfølgende replanlægning bliver en meget stor udfordring.

Det bliver ligeledes en stadig større udfordring for både projekter og eksterne gevinst­tagere, at der ikke foreligger en opdateret programplan. Det er svært for projekterne at lave detaljeret planlægning og der kan ikke gives tydelige svar om datoer for ibrug­tagning ud til gevinsttagerne.

KSK gav en mundligt orientering om forskydning af milepæl 5 – idriftsættelse af dialog­klient og adresseklient 1. Forskydningen af milepæl 5 er beskrevet i et bilag 6, som blev uddelt på mødet. KSK forklarede, at dialogklient og adresseklient 1 er et værktøj, som skal understøtte opgaven med supplering af adresser, hvor dialog med ejer er vigtig i processen. Det er en foreløbig klient baseret på de nuværende BBR. Klient 2 vil basere sig på Adresseregisteret. Milepælen rykkes til september og information herom vil blive kommunikeret bredt ud til kommunerne.

JRO spurgte, om forskydningen har effekt på, hvornår supplering af adresser kan foregå. MLI forklarede, at forskydningen naturligvis kan få betydning for arbejdet. Det vil alt andet lige stille kommunerne ringere de første måneder, men ikke bremse arbejdet. Det forhåbningen at den indledende forberedelse og planlægning af de første supplerings­opgaver kan ske uden dén funktionalitet, som først vil være til stede i version 1.0, dvs. i septem­ber.

AKP bemærkede, at der hos en del kommuner er allokeret ressourcer til supplerings­opgaven, og at KL får mange henvendelser om betydningen for netop dette. AKP tilføjede, at kommunerne kan få problemer, hvis ikke det der kommer til september er godt.

Styregruppen tog udskydning af milepæl 5 til efterretning, med mulighed for at sende evt. kommentarer frem til tirsdag 7. april.

MLI gennemgik status for hvert enkelt projekt samt udeståender for løsningsarkitekturen for adresseregistret.

Styregruppen tog med ovenstående bemærkninger statussen til efterretning.

# Præsentation af projekt Adresseregler i GD2 jf. bilag 3 (O)

Gerda Bredvig (GB), projektleder i MBBL for projektet orienterede om projekt Adresseregler i GD2.

AKP spurgte til om der kunne laves en ny adresselov. SRU svarede, at det kunne være en mulighed men at det alene af ressource­mæssige årsager ikke er en opgave MBBL umiddelbart kan tage på sig nu. GB tilføjede, at det overvejes, at adresserne får sit eget kapitel i BBR loven, af hen­syn bl.a. til at gøre bestemmelserne mere læsbare.

Styregruppen takkede for en god orientering.

# Vejreferencemodellen (O) (efter pkt 9)

Jens Hollænder (JH) orienterede om Vejreferencemodellen. Modellen muliggør anven­delse af fælles grunddata i hele vejsektoren. Modellen etablerer referencelinjer på basis af FOT’s vejmidte og systemlinjer og stedfæster data på referencelinjerne.

Modellen er godkendt af den nedsatte styregruppe for Vejreferencemodellen som består af Vejdirektoratet, KL og GST. En kravspecifikation er ved at blive færdiggjort mhp. god­kendelse styregruppen og efterfølgende EU-udbud af opgaven.

MLI forklarede betydningen af Vejreferencemodellen for Adresseprogrammet. Fordelene vil kunne være en bedre geografisk stedfæstelse af, hvor vejnavnet ligger. Der vil også kunne være tale om en mere enkel tilknytning af adresser til vejnettet. MBBL har be­slut­tet at igangsætte en undersøgelse af, hvordan og hvornår den nye model kan indplaceres i Adresse­programmet, såfremt den realiseres, herunder de tidsmæssige, myndigheds­mæs­sige, tekniske og økono­miske aspekter.

Styregruppen takkede for en god orientering.

# Håndtering af aktuelle risici for delprogrammet *jf. bilag 4* (B)

Mht. emnet vedr. forsinket planlægning af arbejdspakker hos SKAT forklarede ST, at SKAT er udfordret ressourcemæssigt, og opgaverne ift. Adresseprogrammet pt. ikke er i fokus. Desuden har SKAT brug for at kende ERST’s planer, og at vide hvornår det er kritisk, at SKAT leveret noget.

MLI bemærkede, at der som minimum børe være et fælles overblik over hvilke ændrin­ger der skal foretages i SKAT’s systemer for at opnå den situation der er forudsat i del­aftalen, herunder hvor omfattende ændringer der er tale om.

Der var blandt SKAT og ERST en fælles forståelse af, at problematikken ikke er teknisk, og at der i forvejen er et meget tæt samarbejde mellem de to myndigheder, hvorfor første udfordring er at opnå et fælles blik på opgaven som en forudsætning for at kunne syn­kro­­nisere planerne.

Det er mellem SKAT og ERST aftalt, at der afholdes et møde i april, hvor arkitekter fra begge myndigheder afgrænser opgaven sammen.

Styregruppen besluttede, at den på næste styregruppemøde den 15. maj orienteres om fremdrift på arbejdet.

SRU redegjorde for at de øvrige risici i risikobilaget, er de risici som er meddelt til grunddatabestyrelsen i den seneste statusrapportering. Disse risici er beskrevet inden mødebilagene til dette styregruppemøde er færdiggjort. Bilagene forsøger netop at imødegå en række af de beskrevne risici og er derfor drøftet ifm. de øvrige punkter på dagsorden. Styregruppen tog dette til efterretning.

# Det videre arbejde

Det planlagte styregruppemøde den 29. april afholdes kun hvis det viser sig at være tvingende nødvendigt, i modsat fald aflyses mødet.

Næstfølgende møde i styregruppen er torsdag den 15. maj. kl 12.30 – 14.30.

# Evt.

Der var ingen bemærkninger.